62021CO0316_INF
2021 m. spalio 6 d. Teisingumo Teismo (devintoji kolegija) nutartis
Monument Vandekerckhove
(Byla C‑316/21) (
1
)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Direktyva 2014/24/ES – Procedūros eiga – Dalyvių pasirinkimas ir sutarčių sudarymas – 63 straipsnis – Dalyvis, kuris remiasi kito subjekto pajėgumu, kad atitiktų perkančiosios organizacijos reikalavimus – Atvejis, kai subjektas, kurio pajėgumu ketina remtis dalyvis, neatitinka dalyvio techniniam ir profesiniam pajėgumui keliamų sąlygų – Pareiga leisti šiam dalyviui pakeisti minėtą subjektą kitu – Proporcingumo principas“
Teisės aktų derinimas – Viešojo darbų, prekių ir paslaugų pirkimo sutarčių sudarymo tvarka – Direktyva 2014/24 – Sutarčių sudarymas – Neleidimo dalyvauti viešajame pirkime pagrindai – Dalyvis, kuris remiasi kito subjekto pajėgumu – Šio subjekto neįvykdyti atrankos kriterijai – Perkančiosios organizacijos pareiga prašyti dalyvio pakeisti subjektą – Vienodo požiūrio ir proporcingumo principų laikymasis
(Europos Parlamento ir Tarybos direktyvos 2014/24 18 straipsnio 1 dalis ir 63 straipsnio 1 dalis)
(žr. 36, 39, 40, 42–45 punktus ir rezoliucinę dalį)
Rezoliucinė dalis
2014 m. vasario 26 d. Europos Parlamento ir Tarybos direktyvos 2014/24/ES dėl viešųjų pirkimų, kuria panaikinama Direktyva 2004/18/EB, 63 straipsnio 1 dalies antra pastraipa, siejama su vienodo požiūrio, nediskriminavimo ir proporcingumo principais, įtvirtintais šios direktyvos 18 straipsnio 1 dalyje, turi būti aiškinama taip, kad konstatavusi, jog subjektas, kurio pajėgumu ketina remtis ūkio subjektas, neatitinka atrankos kriterijų, perkančioji organizacija turi reikalauti iš šio ūkio subjekto pakeisti tą subjektą kitu, jei nenori būti pašalintas iš atitinkamos viešojo pirkimo procedūros.
(
1
)	OL C 320, 2021 8 9.